CELEX: 32014D0128
Language: bg
Date: 2014-03-10 00:00:00
Title: 2014/128/ЕС: Решение за изпълнение на Комисията от 10 март 2014 година за одобряване на светодиодния модул E-Light за къси светлини като иновативна технология за намаляване на емисиите на CO 2 от леки пътнически автомобили съгласно Регламент (ЕО) № 443/2009 на Европейския парламент и на Съвета  текст от значение за ЕИП

11.3.2014   
            
            
               BG
            
            
               Официален вестник на Европейския съюз
            
            
               L 70/30
            
         
      РЕШЕНИЕ ЗА ИЗПЪЛНЕНИЕ НА КОМИСИЯТА
   
   от 10 март 2014 година
   за одобряване на светодиодния модул E-Light за къси светлини като иновативна технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета
   (текст от значение за ЕИП)
   (2014/128/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 12, параграф 4 от него,
   като има предвид, че:
   
               (1)
            
            
               На 9 юли 2013 г. доставчикът Automotive Lighting Reutlingen GmbH („заявителят“) подаде заявление за одобряването на светодиодния модул E-Light за къси светлини като иновативна технология. Пълнотата на заявлението беше оценена в съответствие с член 4 от Регламент за изпълнение (ЕС) № 725/2011 на Комисията (2). Беше установено, че заявлението е пълно и периодът за оценка на заявлението от Комисията започна да тече от деня след датата на официалното му получаване, т.е. от 10 юли 2013 г.
            
         
               (2)
            
            
               Заявлението беше оценено в съответствие с член 12 от Регламент (ЕО) № 443/2009, с Регламент за изпълнение (ЕС) № 725/2011 и с техническите насоки за изготвяне на заявления за одобрение на иновативни технологии съгласно Регламент (ЕО) № 443/2009 („техническите насоки“) (3).
            
         
               (3)
            
            
               Заявлението се отнася за светодиодния модул E-Light за къси светлини, който представлява технология за осветяване въз основа на оптична система с пречупване и отразяване. При модула E-Light се използва отражението и пречупването на светлината през лещи за концентриране на светлината, получена от малък брой светодиодни лампи. Тази технология значително се различава от светодиодната система за осветяване, одобрена като иновативна технология с Решение за изпълнение 2013/128/ЕС на Комисията (4). Следва също така да се отбележи, че приложението от Automotive Lighting се основава на опростения подход, описан в техническите насоки, докато предишното одобрено заявление беше въз основа на всеобхватния подход.
            
         
               (4)
            
            
               Комисията счита, че информацията, предоставена в заявлението, показва че условията и критериите, посочени в член 12 от Регламент (ЕО) № 443/2009 и в членове 2 и 4 от Регламент за изпълнение (ЕС) № 725/2011, са изпълнени.
            
         
               (5)
            
            
               Заявителят доказва, че модулът E-Light се използва при не повече от 3 % от новите леки пътнически автомобили, регистрирани през представителната 2009 година. В подкрепа на това заявителят се позовава на техническите указания, предвидени в резюмето на доклада Light Sight Safety на Европейската асоциация на доставчиците на автомобилни части (CLEPA). Заявителят използва предварително определени функции и усреднени данни в съответствие с опростения подход, определен в техническите насоки.
            
         
               (6)
            
            
               В съответствие с опростения подход, описан в техническите насоки, заявителят използва халогенното осветяване като базова технология, спрямо която доказва способността на модула E-Light за намаление на емисиите на CO2.
            
         
               (7)
            
            
               Заявителят предоставя методика за изпитване във връзка с намаляването на емисиите на CO2, която включва формули, съответстващи на формулите, дадени в техническите насоки за опростения подход по отношение на функциите на осветяване. Комисията счита, че в съответствие с член 6 от Регламент за изпълнение (ЕС) № 725/2011 методиката на изпитване ще осигури резултати, които са проверими, възпроизводими и съпоставими, и че тя е в състояние да докаже по реалистичен начин с висока статистическа значимост ползите от иновативната технология по отношение на емисиите на CO2.
            
         
               (8)
            
            
               При тези обстоятелства Комисията счита, че заявителят доказва по задоволителен начин, че намалението на емисиите, постигнато с иновативната технология, е най-малко 1 g CO2/km.
            
         
               (9)
            
            
               Тъй като при изпитването за одобрение на типа CO2, посочено в Регламент (ЕО) № 715/2007 на Европейския парламент и на Съвета (5) и Регламент (ЕО) № 692/2008 на Комисията (6), не се изисква включване на късите светлини, Комисията е удовлетворена, че въпросните светлини не са обхванати от стандартния цикъл на изпитване.
            
         
               (10)
            
            
               Включването на въпросните светлини е задължително, за да се осигури безопасна експлоатация на превозното средство, така че не зависи от избора на водача. Въз основа на това Комисията счита, че производителят следва да се счита за отговорен за намалението на емисиите на CO2, дължащо се на използването на светодиоди.
            
         
               (11)
            
            
               Комисията установи, че докладът от проверката е изготвен от FAKT S.r.l., който е независим и сертифициран орган, и че докладът подкрепя констатациите, посочени в заявлението.
            
         
               (12)
            
            
               При тези обстоятелства Комисията счита, че не следва да бъдат повдигани възражения по отношение на одобряването на въпросната иновативна технология.
            
         
               (13)
            
            
               Всеки производител, който желае да се възползва от намаляване на средните си специфични емисии на CO2, за да постигне своята цел за специфични емисии посредством намалението на CO2 в резултат на използването на иновативната технология, одобрена с настоящото решение, следва в съответствие с член 11, параграф 1 от Регламент за изпълнение (ЕС) № 725/2011, да се позове на настоящото решение в заявлението си за издаване на сертификат на ЕС за одобрение на типа за съответните превозни средства,
            
         ПРИЕ НАСТОЯЩОТО РЕШЕНИЕ:
   Член 1
   1.   Светодиодният модул E-Light за къси светлини, предназначен за използване в превозни средства от категория М1, се одобрява като иновативна технология по смисъла на член 12 от Регламент (ЕО) № 443/2009.
   2.   Намалението на емисиите на CO2 в резултат на използването насветодиодния модул за къси светлини E-Light, посочен в параграф 1, се определя съгласно методиката, описана в приложението.
   Член 2
   Настоящото решение влиза в сила на 20-ия ден след деня на публикуването му в Официален вестник на Европейския съюз.
   
   
      Съставено в Брюксел на 10 март 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 140, 5.6.2009 г., стр. 1.
   
      (2)  Регламент за изпълнение (ЕС) № 725/2011 на Комисията от 25 юли 2011 г. за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили (ОВ L 194, 26.7.2011 г., стр. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Решение за изпълнение 2013/128/ЕС на Комисията от 13 март 2013 година относно одобряването на използването на светодиоди за някои функции за осветяване при превозни средства M1 като новаторска технология за намаляване на емисиите на CO2 от леки пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 70, 14.3.2013 г., стр. 7).
   
      (5)  Регламент (ЕО) № 715/2007 на Европейския парламент и на Съвета от 20 юни 2007 година за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 171, 29.6.2007 г., стр. 1).
   
      (6)  Регламент (ЕО) № 692/2008 на Комисията от 18 юли 2008 година за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
   
      ПРИЛОЖЕНИЕ
      
         МЕТОДИКА ЗА ОПРЕДЕЛЯНЕ НА НАМАЛЕНИЕТО НА ЕМИСИИТЕ НА CO2, ДЪЛЖАЩО СЕ НА ИЗПОЛЗВАНЕТО НА СВЕТОДИОДНИЯ МОДУЛ ЗА КЪСИ СВЕТЛИНИ E-LIGHT В ПРЕВОЗНО СРЕДСТВО ОТ КАТЕГОРИЯ M1
      
      1.   Въведение
      
      С цел определяне на намаленията на емисиите на CO2, които могат да бъдат отдадени на използването на светодиодния модул за къси светлини, наречен E-Light, в превозно средство от категория M1, е необходимо да се установи следното:
      
                  а)
               
               
                  условията на изпитване;
               
            
                  б)
               
               
                  процедурата на изпитване;
               
            
                  в)
               
               
                  формулите за изчисляване на намалението на емисиите на CO2;
               
            
                  г)
               
               
                  формулите за изчисляване на стандартното (т.е. средноквадратично) отклонение;
               
            
                  д)
               
               
                  определянето на намаленията на емисиите на CO2 за сертифициране от органите за одобрение на типа.
               
            2.   Условия на изпитване
      
      Прилагат се изискванията на Правило № 112 на ИКЕ на ООН (1) за единните условия относно одобрението на фарове за моторни превозни средства, които излъчват асиметрична къса светлина или дълга светлина, или и двете и са оборудвани с лампи с нажежаема спирала и/или светодиодни модули. За определяне на консумираната мощност се прави позоваване на точка 6.1.4 от Правило № 112, както и на точки 3.2.1 и 3.2.2 от приложение 10 към Правило № 112.
      В допълнение изпитваното оборудване се подгрява в продължение на 30 минути, като му се подава ток с големина 0,78 А и напрежение 13,4 V. Изпитваното оборудване се състои от електронния блок за управление (ЕБУ) на светодиодната (LED) лампа и модула за къси светлини.
      3.   Процедура на изпитване
      
      Измерванията се извършват, както е показано на фигурата. Използва се следното оборудване:
      
                  —
               
               
                  два цифрови мултиметъра — единият за измерване на големината на постоянния ток, а другият — за измерване на постоянното напрежение,
               
            
                  —
               
               
                  токозахранващ блок.
               
            
         
      
         Фигура
      
      
         Изпитвателна установка (А е амперметър, ЕБУ е електронен блок за управление на светодиодната (LED) лампа)
      
      Извършват се общо десет измервания при следните стойности на напрежението: 9,0 V; 10,0 V; 11,0 V; 12,0 V; 13,0 V; 13,2 V; 13,4 V; 14,0 V; 15,0 V; 16,0 V (като стойностите 13,2 V и 13,4 V са типични за напрежението в пътнически превозни средства).
      За всяка стойност на напрежението се измерва съответната големина на тока.
      Стойностите на напрежението и измерената големина на тока се записват с точност четири знака след десетичната запетая.
      4.   Формули
      
      Определянето на намалението на емисиите на CO2 и дали е изпълнено условието за праговата стойност от 1 g CO2/km се извършва на следните стъпки:
      
                  стъпка 1
               
               
                  :
               
               
                  изчисляване на намалението на консумираната мощност;
               
            
                  стъпка 2
               
               
                  :
               
               
                  изчисляване на намалението на емисиите на CO2;
               
            
                  стъпка 3
               
               
                  :
               
               
                  изчисляване на грешката относно намалението на емисиите на CO2;
               
            
                  стъпка 4
               
               
                  :
               
               
                  проверка спрямо праговата стойност.
               
            4.1.   Изчисляване на намалението на консумираната мощност
      
      За всяко от 10-те измервания се изчислява консумираната мощност, като приложеното напрежение се умножи по измерената големина на тока. В резултат на това се получават 10 стойности. Всяка стойност трябва да е с точност четири знака след десетичната запетая. След това се изчислява средната стойност на консумираната мощност, като сумата от 10-те стойности за мощността се разделя на 10.
      Съответното намаление на консумираната мощност се изчислява по следната формула:
      Формула (1) 
      където:
      
                  ΔР
               
               
                  :
               
               
                  намаление на консумираната мощност, във W;
               
            
                  Pbaseline
                  
               
               
                  :
               
               
                  консумирана мощност при базова технология, която е 137 W;
               
            
                  Peco-innovation
                  
               
               
                  :
               
               
                  средна стойност на консумираната мощност за екоиновацията във W.
               
            4.2.   Изчисляване на намалението на емисиите на CO2
         
      
      Формулата за изчисляване на намалението на емисиите на CO2, дължащо се на екоиновацията, е:
      
                   
               
               
                  За бензиново превозно средство:
                  Формула (2) 
               
            
                   
               
               
                  За дизелово превозно средство:
                  Формула (3) 
               
            Като в тези формули CO2 е намалението на емисиите на CO2 в gCO2/km.
      Входните данни за формулите (2) и (3) са:
      
                  ΔР
               
               
                  :
               
               
                  намаление на консумираната мощност в W, получено в резултат от стъпка 1
               
            
                  UF
               
               
                  :
               
               
                  коефициент на използване, който е 0,33 за лампа за къси светлини
               
            
                  v
               
               
                  :
               
               
                  средна скорост на движение по новия европейски цикъл на движение (NEDC), която е 33,58 km/h
               
            
                  VPe-P
                  
               
               
                  :
               
               
                  потребление на действителна енергия за бензинови превозни средства, което е 0,264 1/kWh
               
            
                  VPe-D
                  
               
               
                  :
               
               
                  потребление на действителна енергия за дизелови превозни средства, което е 0,22 1/kWh
               
            
                  ηΑ
               
               
                  :
               
               
                  КПД на алтернатора, което е 0,67
               
            
                  CFP
                  
               
               
                  :
               
               
                  коефициент на преобразуване за бензинови горива, който е 2 330 gCO2/l
               
            
                  CFD
                  
               
               
                  :
               
               
                  коефициент на преобразуване за дизелови горива, който е 2 640 gCO2/l
               
            4.3.   Изчисляване на статистическата грешка за намалението на емисиите на CO2
         
      
      Статистическата грешка за намалението на емисиите на CO2 се определя на две стъпки. При първата стъпка грешката в стойността на мощността се определя като стандартно отклонение, еквивалентно на доверителен интервал от 68 %.
      Това се извършва по формула (4).
      Формула (4) 
      където:
      
                  
                     
               
               
                  :
               
               
                  стандартно отклонение на средноаритметичната стойност [W];
               
            
                  xi
                  
               
               
                  :
               
               
                  измерена стойност [W];
               
            
                  
                     
               
               
                  :
               
               
                  средноаритметична стойност [W];
               
            
                  n
               
               
                  :
               
               
                  брой на измерванията, който е 10.
               
            След това се определя грешката относно намалението на емисиите на CO2, като се използва законът за предаване на грешките, изразен във формула (5).
      Формула (5) 
      където:
      
                  ΔСCO2:
               
               
                  средна обща грешка за намалението на емисиите на CO2 (g CO2/km)
               
            
                  ∂ CCO2
                     /∂P
               
               
                  чувствителност на изчисленото намаление на емисиите на CO2 спрямо входната стойност xi
                  
               
            
                  ePi:
               
               
                  грешка във входната стойност (W)
               
            Заместването на формула (2) във формула (5) води за бензинови превозни средства до:
      Формула (6) 
      където:
      
                  ΔСCO2
                  
               
               
                  :
               
               
                  грешката за намалението на емисиите на CO2 (g CO2/km);
               
            
                  eP
               
               
                  :
               
               
                  грешката за консумираната мощност (W).
               
            Заместването на формула (2) във формула (5) води за дизелови превозни средства до:
      Формула (7) 
      където:
      
                  ΔСCO2
                  
               
               
                  :
               
               
                  грешката за намалението на емисиите на CO2 (gCO2/km);
               
            
                  eP
               
               
                  :
               
               
                  грешката за консумираната мощност (W).
               
            4.4.   Проверка във връзка с праговата стойност
      
      Проверката спрямо праговата стойност се извършва посредством формула (8). Минималната прагова стойност е 1,0 g CO2/km.
      Формула (8) 
      където:
      
                  MT
               
               
                  :
               
               
                  минимална прагова стойност (g CO2/km)
               
            
                  CCO2
                     
                  
               
               
                  :
               
               
                  общо намаление на емисиите на CO2 (g CO2/km), което трябва да бъде изразено с точност 4 знака след десетичната запетая,
               
            
                  
                     
               
               
                  :
               
               
                  средна обща грешка за намалението на емисиите на CO2 (g CO2/km), която трябва да бъде изразена с точност 4 знака след десетичната запетая.
               
            5.   Кодът на екоиновацията се вписва в документацията за одобрение на типа
      
      За целите на определянето на общия код за екоиновации, който да бъде използван в съответните документи за одобрение на типа в съответствие с приложения I, VIII и IX към Директива 2007/46/ЕО на Европейския парламент и на Съвета (2), индивидуалният код, който трябва да бъде използван за иновативната технология, одобрена с настоящото решение, е „5“.
      Например кодът на екоиновацията е „e1 5“, когато германският орган за одобряване на типа сертифицира намаляване на емисиите, дължащо се на тази екоиновация.
      
         (1)  E/ECE/324/Rev.2/Add.111/Rev.3 - E/ECE/TRANS/505/Rev.2/Add.111/Rev.3, 9 януари 2013 г.
      
         (2)  Директива 2007/46/ЕО на Европейския парламент и на Съвета от 5 септември 2007 година за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).